D E 


>1  7 

\r.J' 


,1 


PHTHISI  PULMONUM 
TUBERCULOSA. 


INAUGURAUS  MEDICO -PATHOLOGICA 
QUAM 

CONSENSU  ET  AUCTORITATE 

(DiaiDusJus 


IN 


ALMA  LITTERARUM  UNIVERSITATE 
FRIDERICA  GUILELMA 

UT  SUMMI 

IN  MEDICINA  ET  CHIRURGIA  HONORES 

BITE  SIBI  CONCEDANTUR 

DIE  XXV.  M.  JULII  A.  MDCCCXLUI. 

H.  L.  Q.  S. 

• < 

PUBLICE  DEFENDET 

AUCTOR 

GVZLELIMtUS  TZNTKOFr 

RHENANUS. 


OPPONENTIBUS; 

J.  SCHUNK,  II, e, 1.  et  chir.  Dr.,  med.  pracl. 
. HANGKAMER,  med.  et  cliir.  Dd. 

^V.  BLUEMLEIN,  med.  et  cliir.  Dd. 


BEROLIJVI, 

T APIS  NIETAC"- 


I 


I 


MATRI 


MEAE  OPTIMAE,  DILECTISSIMAE 


AC 

MANIBUS 

PATRIS  OPTIMI 


NEC  NON 

FRATRIS  DILECTISSIMI 

♦ 


ATQUE  !- 

V 

SORORUM  DUARUM  OPTIMARUM' 


HASCE 


LITE  RARUM  PRIMITIAS. 

\ 

X 

PIO  GRATOQUE  ANIMO 


j 


D.  D.  D. 


AUCTO 


I 


PROOEMIUM. 


In  tumulo  fratris  mei  dilectissimi  sororumque  duarum, 
qui  phthisi  pulmonum  tuberculosa  obierunt,  monumen- 
tum fraternum  positurus,  non  melius  id  efficere  opina- 
bar, quam  eo,  quod  deponerem  primitias  meas  literarum, 
iter  illustrans  moestum,  in  quo  illi  vitae  curriculum  ma- 
turius finierunt.  Hac  igitur  ex  ratione  consilium  emana- 
vit, in  dissertatione  inaugurali  de  pulmonum  phthiseos 
tuberculosae  pathologia  disserendi. 


Multi  auctores  recentiores  phthisin  pulmonalem  ve- 
ram tantum  unam  statuerunt,  scilicet  tuberculosam,  quam 
definierunt  specificam  processus  vegetativi  anomaliam, 
tuberculorum  formatione  se  manifestantem,  eaque  defini- 
tione ab  aliis  hujusce  morbi  speciebiis,  ut  phthisi  ulce- 
rata, pituitosa,  etc.  quae  non  sint,  nisi  aliorum  morbo- 
rum, illa  pneumoniae,  haec  bronchitidis,  vel  catarrhi, 
non  resolutorum  excitus,  differentem.  Qua  de  re,  quae 
veteres  mixtim  confuseque  fabulati  sunt,  praetermissis, 
I^esault  (1)  commemorandus,  qui  primus  originem 

(1)  P.  Desault,  sur  la  iihlhisie  etc.  1733. 

phthiseos  pulmonum  tubercula  agnovit,  eorumque  indo- 
lem illustravit.  Luce  tum  in  campo  hucusque  incognito  > 
flagi'ante,  multi  alii  hanc  notionem  ulterius  excoltierunt, . 
quorum  inter  Gallos  Bichat,  Baillie,  Bayle,  Laen-- 
nec,  Andral,  Dupuy,  Lombard,  Louis,  Bouil-- 
laiid;  inter  Anglos  Rheid,  Davies,  Clarke,  Aber— 
crombiej  Wi  11  ia m s; 'inter 'Germanos  Stark,  Lorin- 
ser,  Reichelt,  Schoenlein,  Rokitansky;  interi 
Batavos  S c h r o e d e r v a n der  K o 1 k egregie  pro- 
meruerunt.  ( 

Priustjuam  tubercula,  pneumophthisin  respiciens, 
describo,  generatim  de  eorum  formatione  atque  evolu- 
tione nonnulla  disserere  liceat.  Criteiia  pathologico- 
I . . 

anatomica  tuberculorum,  quae  in  unoquoque  organo  onrr 

possunt,  fere  haec  sunt:  secernuntur  e sanguine  singu- 

lariter dyscrasico  massae,  in  ortu  secretionis  fluidae,  ge- 
latinosae, perspicuae,  quae,  cum  omni  structura  organica, 
careant,  non  nisi  appositione  ad  magnitudinem  diversam 
crescunt,  sensimque  amittunt  perluciditatem,  solidescunt: 
colorem  albo  - cinereum  vel  albido -flavum , et  formam 
rotundam,  globosam  induunt,  casei  mollis  vel  albumini:i 
coagulati  similitudinem,  prae  se  ferunt  , atque  hoc  h- 
statu  tubercula  cruda  vocantur.  Tempore  quodam  prae-: 
terlapso  mollescunt , vel  dx  suo  vigore  e medio  cxtron 
sum,  vel  irritationis  subinflammatoriae  partium  ambien 
tium  exsudatis  infiltratae  a peripheria  ad  centrum;  e< 
dum  emollitae  tendunt  sedem,  qua  nascuntur,  deseierei 
relinquunt  eo  in  loco  cavernas  ulcerantes,  modo  onmei) 
in  directionem  se  extendentes,  modo  tunica  mucosa  in 
vestitae  persistentes,  modo  denique  cicatrisantes.  Mate- 

ria  tuberculosa,  microscopio  subjecta,  teste  Schar- 
lau  (1)  praebet  accumulationem  parvarum  sphaerarum 
magnitudinis  tantum  50^0  lineae,  multis  in  locis  mas- 
•sam  amorpham , opacam , atrocineream  , granulatam  for- 
mantium. Analyses  cliemicae,  magno  cum  studio  'a 
Thenard  (2),  Hecht  (3),  Preuss  (4),  Gueterbock 
institutae,  quamquam  inter  se  differunt,  tamen  haec  ele- 
menta praecipua  tuberculorum  communia  ediderunt:  al- 
bumen cum  fibrina  et  gelatina,  variis  proportionibus  con- 
junctum, calcariam  phosphoricam  et  carbonicam.  Atten- 
tionem quoque  meretur  observatio,  quam  Schoenjein 
divulgavit,  utpote  qui  in  tuberculis  ortis  e mensibus 
turbatis  cruorem,  in  illis  a causa  arthritica  profectis 
■salia  urico  - acida  et  phosphorica , in  tuberculis  cerebro 
idesumptis  cholestearinum  copiosius  deprehenderet. 

- Discernuntur  tubercula  solitaria  vel  segregata,  vel 
Idisseminata,  ut  solent,  magnitudinis  seminum  milii,  qua 
"ex  causa  miliaria  dicta ; tum  aggregata  s.  seminata , si 
icatervae  miliarium  exstant;  denique  infiltratio  tubercu- 
losa, in  qua  tota  organi  plaga  in  massam  tuberculosam 
jtransmutatur , quae  quidem  disquisitionibus  anatomico- 
tpathologicis , a Cei.  Rokitansky  diligentissime  institu- 
itis, tamquam  exsudationem  inflammatoriam  sub  influxu 
^dyscrasiae  tuberculosae  ortain  se  exhibuit.  Procedente 


(1)  Die  rationelle  Heilung  der  Lungenknolen.  Berlin  1839 
pag.  36. 

(2)  cf.  Andral,  patliologisclie  Analomie  aus  dem  FranzOs. 
T.  Beewer.  Leipzig  1829.  p.  326. 

(3)  Cf.  LoLslein,  1.  c,  pag.  378. 

(4)  Tuberculorum  cruciorum  analysis  chemica.  Berlin,  1835. 

processu  morboso,  tubercula  nou  modo  majorem  adipi-- 
scuntur  soliditatem  atque  opacitatem,  verum  etiam  am- 
, plificantur,  ita  ut  vel  solitaria  per  se  crescant , vel  plura 
jninora,  quae  vicina  sibi  sunt,  in  unum,  tum  tubercula 
conglomerata  dicta,  coeant.  Hinc  evenit,  ut  alia  magni- 
tudinem pisi,  alia  nuclei  cerasini,  alia  nucis  avellanae: 
acquirant.  Quae  ovi  anserini,  aut  pugni  virilis  amplitu- 
dinem ostendunt,  secundum  Baillie,  Meckel,  Laen- 
nec  plerumque  infiltrationibus  tuberculosis  interponenda 
sunt.  A quibus  constitutis  discrepat  opinio  nonnullo- 
rum, qui  contendunt,  tubercula  formari  transmutatione 
substantiae  organicae ; sed  male , quum  si  illa  recens  i 
formata  inveniuntur,  substantia  ambiens  organica  saepe- 
ne  minimam  quidem  alienationem  praebeat. 

Alienum  fere  est,  quod  Baron(l)  tuberculorum i 
originem  ex  bydatidibus  deduxit,  quam  sententiam  jarai 
Carmichael  refutavit,  affirmans,  tubercula  hydatideari 
nihil  esse  nisi  acephalocystides , in  quarum  corporibus 
mortuis  materia  tuberculosa  interdum  sit  deposita;  nec 
non  disquisitiones  anatomicae  Cei.  Rokitansky  prodide- 
runt, hydatides  atque  tubercula  apud  hominem  fere  om- 
nino se  invicem  excludere.  Alia  sententia  de  origine  tu- 
berculorum, haec  scilicet  non  oriri  nisi  sub  influxu  pro- 
cessus inflammatorii,  majoris  est  momenti  propter  seque- 
las, quas  ex  ea  pro  cura  tuberculorum  instituenda  de- 
duxerunt. Quae  quidem,  teste  J.  Mulier,  facile  est 


(1)  An  inquiry  illustraliiig  llie  nature  of  luberculaleil  nccre- 
tions  of  servus  membranes,  and  Ihe  origin  of  tubercles  elc.  Lon* 
.Ion  1819. 

dirimenda,  quum  tuberculorum  ortum  non  in  pulmonibus 
sanguine  copiosioribus,  sed  in  alio  quopiam  organo  ob- 
serves, e.  g,  in  peritonaeo;  oriuntur  nempe  tubercula 
hic  non  in  superficie  peritonaei  per  secretionem,  sed 
subter  eo  sine  ullo  inflammationis  praegressae  vestigio. 
Nec  tamen  negari  potest,  tuberculorujn  formationem  ir- 
ritatione inflammatoria  interdum  procedere  atque  accele- 
rari, nec  minus  processum  emollitionis  eorum  satis  fre- 
quenter ab  illa  comitari.  Respicienda  jam  est  sententia 
111.  Joh.  Miiller  de  indole  tuberculorum.  Nuperrime 
ait,  esse  dis.quisitum  et  dijudicatum,  massam  tuberculo- 
sam esse  organisatam,  quum  ista  oriairtur  e cellulis, ‘quae 
autem  celeriter  contento  mox  se  turbante  impleantur,  ita 
iit  m tuberculis  jam  excultis  parietes  cellularum  teneri 
• evanescant,  et  structura  organica  non  amplius  sit  cogno- 
scenda. Re  autem  dijudicata,  tuberculis  cellulas  subesse 
' etiam  esse  concedendum,  vegetationem  in  tuberculis  pro- 
cedere, et  processum  emollitionis  tuberculorum,  similem 
carcinomatum,  a centro  eorum  ad  peripheriam  pro- 
gredientem, et  diathesi  tuberculosa  exstincta  tuberculo- 
rum ossificationem  interdum  evenientem,  similem  cel- 
lularum cartilaginearum,  non  esse  nisi  processum  orga- 
nicum. Attamen  difficile  esse  dijudicatu,  num  in  tuber- 
cula vasa  ineant,  an  non,  quum,  e.  g.  substantia  pulmo- 
inali  in  massam  tuberculosam  continuata,  decipi  possis, 
lita  ut  vasa  pulmonalia  pro  iis  tuberculorum  habeas;  ce- 
'teruiu  negari  non  posse,  quamquam  nondum  sit  demon- 
stratum, vasa  in  illis  inesse,  ut  in  cartilaginibus,  pauca 
quidem,  sed  vera  tamen  vasa  continentibus. 

Quod  pertinet  ad  brgana,  in  quibus  tubercula,  et 

aetatem,  in  qua  oriuntur,  constat  inter  omnes,  illa  in 
unoquoque  organo  / et  in  unaquaque  aetate  quidem  ex- 
sistere; verumtamen  experientia  docet,  maxime  diathesin 
tuberculosam  in  aetate  infantili , circa  annum  tertium  vel 
quartum  praevalere,  tumque  ejus  productum  in  glandu- 
lis praesertim  mesenterii  et  ossibus  sedem  collocare;  po- 
stea autem  sensim  decrescere,  ut  redeat  vice  secunda  in 
aetate  juvenili  circa  periodum  pubertatis,  qua  pulmones, 
quum  se  evolvant  sanguinisque  orgasmum  excitent,  prae- 
cipue ab  illis  petuntur;  post  illam  periodum  diathesin 
denuo  decrescere,  ut  demum  in  aetate  provectiore,  nec 
vero  illud  culmen  assequens,  vice  ultima  reflorescat. 

Qui  ad  tubercula  formanda  praedispositi  sunt,  prae- 
bent habitum  quemdam,  quem  cum  Canstatt  tubercu- 
losum, ab  habitu  vero  discernendum  pneumophthisico, 
-ulterius  describendo,  apte  vocamus.  Is  insignitur  cute 
albissima,  facile  rubescente,  per  quam  venae  subcutaneae, 
coeruleae  emicant,  rubore  intenso  et  labiorum  et  gena- 
rum, a splendida  albedine  reliquae  faciei  discrepante, 
colore  coeruleo  scleroticae  tenuis  et  perspicuae,  oculis 
aspectum  natantem  et  avidum  praebentibus,  dentibus  coe- 
ruleis , splendidis , sed  arctis  et  longis , capillis  parcis  et 
mollibus,  musculis  tenuibus  et  debilibus,  pondere  corpo- 
ris, quod  ejus  attinet  magnitudinem,  parvo,  parvum  os- 
sium pondus  signilicanti.  Quo  in  habitu  invenies  san- 
guinem tenuem  et  laete  rubrum,  circulationem  sanguinis 
inertem,  pulsum  debilejii,  normali  frequentiorem , facile, 
e.  g.  modo  per  epulas,  excitatum,  tenuitatem,  et  parie- 
tum vasorum  et  sanguinis  ipsius,  ad  haemorrhagias  dis- 
ponentem, caloris  generationem  exiguam,  ita  ut  tales  ho- 

mines  semper  frigescant,  et  in  mutationem  tempestatis 
et  aerem  liumidum  sint  sensibiles;  systema  nervosum 
irritabile,  mentem  praemature  evolutam,  animum  atque 
characterem  levem ; in  infantibus  aviditatem  edendi , in 
periodo  pubertatis  nisum  sexualem  praevalentem;  vulnera 
facile  suppurantia,  serius  demum  sanescentia;  puellas 
tempore  pubertatis  frequenter  vel  chloroticas,  vel  men- 
struis profusis  laborantes. 

Imagini  habitus  tuberculosi  nonnulla  afferam,  ut 
jam  descripturus  phthisiii  pulmonalem  tuberculosam,  ha- 
bitum pneumophthisicum  exhibeam.  Est,  iste  typus  ma- 
terialis evolutionis  impeditae,  vel  disproportionis^  quod 
attinet  efformationem  systematis  respiratorii ; quae  dispro- 
portio gradu  minori  semper  apparet  in  periodo  puberta- 
tis, ea  quidem  ex  causa,  quod  aliorum  systematum  evo- 
lutio pulmonum  praecuccurrit.  Idcirco  habitus  pneu- 
mophthisicus  hac  in  periodo  praesertim  emergit.  Indi- 
vidua talia  rapide,  quod  ad  directionem  spectat  longitu- 
dinalem, crescunt,  sunt  gracilia,  agilia,  facilia,  pectus  eo- 
rum applanatum,  antea  compressum  et  arctum,  magis 
cylindricum  quam  conice  deorsum  decurrens,  humeri  ali- 
formes  prominent,  collum  longe  extensum,  habitus  pro- 
nus, extremitates  justo  longiores,  tenues,  digiti  cum  fini- 
bus clavatis;  respiratio  modo  alta  sed  frequens,  corporis 
contentionibus  praegressis,  brevis  et*  anhelans;  vox 
eorum  saepe  alta,  et  consuete  fortiter  vibrans.  — Quo- 
modo habitus  tuberculosus  modo  praedisponit  ad  tuber- 
cula formanda  in  ullo  organo  sed  non  necessarie  ea  se- 
cum  ducit:  sic  et  habitus  pneumophthisicus  tantum 

praedispositionem  phthiseos  pulmonalis  tuberculosae  edit, 

non  inevitabiliter  morbum  ipsum  involvens,  ita  ut  caute 
vivendo  morbus  satis  frequenter  arceatur  et  homines  ta- 
les ad  senectutem  usque  bona  valetudine  fruantur. 

Decursum  plithiseos  pulmonum  tuberculosae  patho- 
logi  superiores,  quos  mutationes  Ibcales  plus  minusve 
latebant,  in  stadia  tria  morbi  dividebant,  primum  ponen- 
tes s.  phthisin  incipientem,  secundum  s.  phthisin  con- 
firmatam, tertium  s.  phthisin  consuraatam,  conclamatam, 
desperatam.  Nostri  autem,  nixi  disquisitionibus  anato- 
mico-pathologicis  et  iis,  quae  percussio  et  auscultatio 
.suggerit,  praeter  stadia  morbi,  tria  quoque  tuberculorum 
discernunt,  primum  s.  stadium  cruditatis,  secundum  s. 
emollitionis , tertium  s.  perfectae  destructionis  s.  excava- 
tionis. Attamen  stadia  tuberculorum  et  morbi  non  sem- 
per,  vel  potius  raro  congruunt;  tubercula  enim  omnia 
stadia  absolvere  possunt  sine  stadio  morbi  et  vice  versa, 
in  stadio  cruditatis  tuberculorum  nonnumquam  ultimum' 
morbi  stadium  apparet.  Quapropter  stadia  morbi  ab  iis 
tuberculorum  segreganda , atque  singula  pro  se  respi- 
cienda. Stadia  tuberculorum  quum  signa  praestantissima 
praebeant,  haec  prius  describam. 


I.  Stadium  cruditatis  s.  stadium  tuberculo- 
rum c r u d 0 r u m. 

Quae  generatim  de  tuberculis  memorata  sunt,  ea 
etiam  ad  pulmones  referenda,  nec  nisi  topice  differentia 
et  propria  restant.  Inveniuntur  igitur  hoc  in  stadio  in 

pulmonibus  tubercula  vel  solitaria,  v^l  aggregata,  vel 
conglomerata,  vel  iufiltratio  tuberculosa,  quae,  ut  nemini 
ignotum  est,  plurimum  in  lobo  pulmonum  superiori, 
maxime  circa  apicem,  in  regione  claviculari  sedem  ha- 
bent, quamquam  interdum  lobum  inferiorem,  imo  ipsam  basin 
obsident;  utrum  vero  irt  sinistro,  an  in  dextro  pulmone 
frequentius  oriantur  adhuc  controversum  est  inter  medi- 
cos; Louis,  Stark,  Cerutti,  longe  crebrius  inveniri, 
dicunt  in  sinistro;  alii,  ut  Truestedt,  Wagner,'  con- 
trariam opinionem  profitentur.  Plurimum  aliquanto  sub- 
ter pleura  pulmonali  apparent,  et  auctore  Cerutti, 
semper  fere  in  certa  quadam  distantia  a pleura,  no^mum- 
quam  tamen  sub  hac  ipsa ; alias  vero  in  intimo  pulmo- 
num parenchymate  evolvuntur.  Quod  attinet  telam  pul- 
monalem, in  qua  tubercula  considant,  sententiae  discre- 
pant, quum  alii  ea  in  vesiculis  aeriferis  collocent,  alii  in 
tela  pulmonum  cellulosa.  Quam  difficile  sit,  de  hac  re 
definite  decidere,  elucet  ex  eo , quod  multis  de  hac  con- 
troversia contentionibus  praegressis,  nuperrime  demum 
Hasse  contendit,  tubercula  in  superficie  vesicularum 
aeriferarum,  Rokitansky  vero  in  tela  pulmonum  cellu- 
losa evolvi.  Quocumque  autem  loco  massa  tuberculosa  ' 
deponitur,  unoquoque  in  casu  parenchyma  pulmonum 
reprimitur,  obsolescit,  aeri  magis  minusve  impervium 
redditur,  systema  nervosum  pulmonale  irritatur,  circula- 
tio sanguinis . turbatur. 

Quibus  rebus  in  pulmonibus  mutatis  symptomata 
haec  correspondent : 

Si  tubercula  sunt  miliaria,  solitaria,  procul  a pul- 
monum superficie  posita,  ac  tardum  habent  incremen- 

tum,  interdum  ne  unum  quidem  signum  elucet,  quod 
tuberculorum  suspicionem  moveat.  Attamen  haemopty- 
sis unum  est  symptomatum  frequentissimorum,  quo  pneu- 
mophthisis  tuberculosa  pulmonum  annuntiatur.^  Qifod 
phaenomenon  probabiliter  in  eo  positum  est,  quod  parte 
vasorum  parenchymatis  pulmonalis  a tuberculis  pressa 
atque  obliterata,  in  vasis  jam  permeabilibus  hyperaemia 
mechanica,  indeqne  exhalatio  sanguinis  gignitur;  nec  mi- 
nus causa  haemoptysis  invenitur  in  thorace  circa  perio- 
dum pubertatis,  ut  sanguis  tum  copiosior  ad  pulmones, 
affluens  ddoneum  spatium  habeat,  non  satis  se  expan-- 
dente.  Adnotetur  vero  oportet,  partim  non  omnem  hae-- 
moptysin  esse  symptoma  phthiseos,  ut  nominatim  eam,, 
quae  haemorrhoides,  menstrua  suppressa  sequitur,  partim  i 
haemoptysin  omnino  in  decursu  illius  deficere  posse;: 
> ^contra  opinionem  poetae  canentis 

Cernis,  ut  e molli  sanguis  pulmone  remissus. 

Ad  stygias  certo  limite  ducat  aquas  ? ' 

Haemoptysis,  qtiae  tuberculosi  incitatur,  solet  exsi- 
stere sine  manifesta  causa  externa,  inopinato  et  vigente,- 
specie  sMtem,  optima  valetudine.  Copia  sanguinis  ejecti 
variat  ab  uno  cochleari  parvo  ^ vel  nonnullis  ad  jincias 
plures  interdum;  raris  in  casibus  sanguis  adhuc  copio- 
sior effunditur.  Gendrin  contendit',  haemoptysin.: 
non  copiosam  sed  frequentius  revertentem,  in  qua  aeger 
vel  vicissim  vel  tempore  eodem  sanguinem  et  mucunri 
tenacem,  viscosum,  cinereum,  vitreum  emittat,  fere  sem- 
per  esse  symptoma  tuberculorum  in  pulmonibus.  Se- 

eundum  And  rui  pars  quinta  haemopticorum  non  labo- 
rat tuberculis  pulmonum;  et  inter  phthisicos  pars  sexta 
numquam  sanguinem  protulit;  pars  dimidia  «eorum  spuit 
sanguinem,  postquam  signa  haud  dubia  tuberculorum  jam 
sunt  evoluta;  in  partibus  sextis  duabus  reliquis  haemOf 
ptoe  evolutioni  tuberculorum  praecedere  videtur.  Cete- 
rum hoc  symptoma,  sicut  reliqua  jam  commemoranda, 
majoris  est  momenti,  si  alia  cum  ajiis,  praesertim  autem 
cum  habitu  pneumophthisico , comparas.  Aliud  signum, 

sed  non  tantae  dignitatis  est  tussis,  sine  dubio  irrita- 
■\ 

mento  in  ner\ms  pulmonales  a tuberculis  excitata.  Tus- 
sis in  stadio  cruditatis  veLomnino  'sicca  esse  solet,  vel 
paucis  sputis  conjuncta,  quae  nihil,  nisi  mucum  bron- 
chialem, et  salivam  tenacem  spumosam  praebent;  est  ex 
plurima  parte  primum  morbi  symptoma,  exsistit  saepe 
per  menses,  et  annos  tanquam  catarrhus  sine  ullo  signo 
alio,  iterum  iterumque  et  cessat,  praesertim' tempestate 
calida  et  suavi,  et  revertitur,  • praesertim  tempestate  fri- 
gida et  aspera,  usque  dum  sensim  sensimque  personam 
insontem  exuit,  et  non  amplius  evanescens,  pertinacia 
sua  inimicum  in  insidiis  positum  in  lucem  protrahit; 
vexat  tum  aegros  potissimum  vespere  et  noctu  ita,  ut 
saepe  quietem  nocturnam  turbet.  Quamquam  tussis  con- 
suete est  brevis,  tamen  lieri  tam  vehemens  et  spasmo- 
dica potest,  quam,  in  tussi  convulsiva , immo  ad  excitan- 
dum vomitum  usque  escendit , quae  tum  tussis  ferina 
vocatur.  Nec  vero  obliviscaris,  interdum  in  toto  phthi- 
seos  decursu  tussim  nullam  audiri.  — Modo  ante  tus- 
sim vel  haemoptysiu,  modo  post  eas,  modo  tempore 
eodem  cum  iis  inspirandi  phaenomena  abnormia  emer- 


IG 

gunt,  quae  non  solum  posita  sunt  in  magis  minusve 
aeri  impervia  substantia  pulmonali,  sed  etiam  in  stasi 
sanguinis  concomitante,  in  compressis  nervis  et  degene- 
ratis diaphragmaticis  et  pneumogastricis ; nec  minus  in- 
terdum e tumefacta  tunica  mucosa  bronchiorum'  et  ob- 
struatione  eorum  per  mucum  secretum  oriuntur.  Initio 
et  inspirandi  mora  et  energia  diminuitur,  ita  ut  aeger  et 
breviter  et  alte  'inspiret,  multo  diutius  autem  exspiret; 
quandoque  tentat  profundius  spiritum  ducere,  impedi- 
mentum tamquam  oppressionem  sentit,  quod  expansioni 
thoracis  liberae  resistit.  Quamvis  aeger  in  statu  quieto 
non  molestetur  respirandi  difficultate,  spiritum  tamen  fa- 
cile amittit  celeriter  movendo  et  loquendo,  scandendo 
scalas  et  altitudines,  animi  motibus,  post  epulas,  mulie- 
res tempore  menstruorum  destitutorum , vel  ^ ante  ea',  si 
adhuc  adsunt.  Phthisi  acute  decurrente  dyspnoea  vehe- 
raentior,  chronice  v,ero,  aeger  interdum  omnem  respi- 
randi difficultatem,  non  nisi  celerius  spiritum  ducendo 
perspicuam,  negat.  Symptoma  unum  maxime  anceps  sunt 
pectoris  dolores,  quos  aegri  hoc  in  stadio  conqueruntur. 
Qui  dolores  sunt  fugaces,  vel  a regione  mamillari  ad 
dorsum  fulminantes , vel  pungentes  inter  scapulas , in  re- 
gione sternali , immo  epigastrica , rheumaticis  similes, 
(rheumatismus  phthisicorum)  interdum  autem  vere  pleu- 
ritici; praeterea  saepe  accusatur  . obtusa  sensatio  dolori- 
fica,  per  pectus  totum  diffusa  denique  in  dyspnoeam  an- 
xiam transiens.  Quorum  causam  alii  in  pleuritide  cir- 
cumscripta et  divellicatione  partium  singularum  pleurae 
pulmonalis  concretarum  cum  pleura  costali;  alii  in  infar- 
ctione  parenchymatis  pulmonalis  indeque  orta  irritatione 

nervorum  posuerunt.  Hoc  autem  est . indubitatum , vel 
magna  parenchymatis  pulmonum  parte  tuberculis  ob- 
structa vel  jam  deleta,  dolores  omnino  deficere  posse. 
Pulsus  aegrotorum  fere  semper  irritatus  est,  solito  fre- 
quentior,  saepe  duriusculus,  secretiones  et  excretiones 
parcae,  imprimis  cutis  ad  siccitatem  prona,  alvus  saepe 
adstricta',  ciborum  appetentia  plurimum  bona,  aut  egre- 
gia,  sitis  aliquantum  adaucta;  somnus  inquietus,  tussi- 
saepe  interceptus. 

Signa  jam  memorata,  quum  tuberculis  pulmonum 
obviis  deficere  possint,  vel  si  adsint,  indubitatam  phthi- 
seos  pulmonum  tubercujosae  diagnosin  non  permittant, 
medici  recentiores,  inter  quos  primum  Auenbrugger, 
tura  Laennec,  Piorry,  Scoda,  alii,  ope  auscultatio- 
nis et  percussionis,  cujus  signa  accuratissime  cum  statu 
anatomico  organi  afflicti  consentiunt,  diagnosin  certiorem 
reddere  studuerunt.  Quid  tura  audimus -in  stadio  tuber- 
culorum crudorum?  Quae  si  sunt  miliaria,  sano  paren- 
chymate interposito,  vel  si  sunt  quamvis  magna  et  multa, 
sed  in  profundo  parenchymatis,  posita,  percussio  sonum 
normalem  edit;  sero  autem  vel  sanguine  circa  ea  exsu- 
dato nec  aerem  praecludente,  sonum  adeo  tympaniticum 
reddit.  Tuberculis  vero  aggregatis,  conglomeratis,  vel 
mfiltratione  tuberculosa  obstante,  in  locis  affectis,  ple- 
rumque igitur  infra  claviculam,  saepe  ad  costam  quartam 
usque,  nec  minus  in  regione  axillari,  in  fossa  supra-  et 
infraspinata  sonus  percussronis  obtusus  auditur;  sonus 
fuscus  in  regione  interscapulari  ^ tum  animadvertitur, 
quando  tubercula  circa  pulmonum  radices  et  in  glandu- 
lis bronchialibus  exstant-  De  iis,^  quae  percussio  prodit, 

- ' * 2 

ne  decipiaris,  comparabis  sonum  vel  lateris  alterius  cum 
altero,  alterutro  nempe  aut  nequaquam,  aut  minns  af- 
fecto ; vel , quod  certius , cum  partibus  ejusdem'  lateris 
adhuc  integris,  infra  affectas  positis.  Quod  ad  auscul- 
tationem attinet,  murmur  respiratorium  normale  jam  mu- 
tatum audis,  si  percussionis  sonus  nondum  quidquam 
alieni  edit.  Imrao  tuberculis  tantum  miliaribus,  vel  ag- 
gregatis, parum  evolutis,  murmur  respiratorium  jam  de- 
bilius auditur,  discrepans  a locis  sanis,  in  quibus  saepe 
actione  vicaria  est  clarius  atque  puerile.  Fournet 
dirigit  attentionem  in  murmur  respiratorium,  jam  in  sta- 
dio tuberculorum  novissimo  singulariter  mutatum,  ai 
Scoda  in  murmura  respiratoria  indefinita  relatum,  quodl 
in  eo  est  positum,  ut  murmur  inspiratorium  redditum i 
sit  raucum , et  murmur  exspiratorium , aliter  plane  nom 
audiendum  i inconsuete  sit  auctum,  imrao  sonorius  in- 
spiratorio  et  longius  perdurans,  ideinque  modo  debile, 
modo  forte  tamquam  folliculare  animadvertatur.  Pa- 
renchymate pulmonum  tuberculis  magis  obstructo  et  con- 
densato, quum  vel  unum  vel  plura  bronchiorum  majo- 
rum, nec  muco  nec  exsudato  aliquo  obturatorum,  per 
illud  percurrunt,  sonum  respiratorium  bronchialem,  bron- 
chophoniara,  tussim  bronchialem  magis  minusve  claram 
in  regiohe  claviculari,  iuterscapulari,  axillari  audies.- 
Haec  non  amplius  percipiuntur,  quando  bronchia  sunt 
obturata,  revertuntur  autem  extemplo,  simulae  fluida  ob- 
turantia sunt  evacuata.  Tunica  mucosa  bronchiali  simui 
irritata,  etiam  rhonchi  diversi  audiuntur,  ita  ut  mucosus: 
crepitans,  sibilans,  sonorus  vicissim  se  excipiant.  Se< 
eundum  Laennec  et  alios  percussionis  sonus  in  regione 

claviculari  obtusus  et  murmur  respiratorium  ibi  debilius 
tantae  dignitatis  sunt,  ut  multo  certius  diagnosin  ‘ confir- 
ment, quam  symptomata  universalia  plures  per  hebdo- 
mades observata.  Quod  tamen  non  est  verum,  si  sen- 

t . 

tentiam  converteris  dicens,  signis  acusticis  deficientibus^ 
tubercula  quoque  deesse.  Etenim  re  vera  post  mortem 
plus  semel  in  pulmonibus  non  modo  cruda,  , sed, adeo 
emollita  tubercula  reperta  sunt,  scilicet,  si  in  penitiore 
parenchymate  insident,  quamquam  inter  vitam  neque  per- 
cussio neque  auscultatio  aliquid  anomali  offerebat.  — 
Quem  jam  descripsi,  decursus  stadii  tuberculorum  cru- 
dorum, licet  illa  sensim  sensimque  evolvantur,  est  chro- 
nicus, per  menses  sex  ad  octo,  immo  interdum  a juven- 
tute ad  senectutem  usque  se  protrahens;  alter  est  acu- 
tus, per  hebdomades  tres  ad  sex  percurrens,  licet  tuber- 
cula multa  suoito  deponantur,  quo  accidit,  ut  aeger 
saepe  jam  primo  in  stadio,  vel  non,  vel  rapide  in  se- 
quentia transgresso , quum  symptomata  illa  jam  comme- 
morata magna  cum  vehementia  atque  celeritate  evolvan- 
tur, morti  succumbat.  Morbum  hoc  in  casu  phthisin  flo- 
ridam’, gallopizantem  vocant. 


II.  Stadium  em ollitionis. 


Senus  OCIUS  tubercula  cruda  mollescunt,  atque  mas- 
sam puri  crasso  vel  caseo  aqua  remixto  similem  prae- 
bent; quod  quidem  auctore  Bayle,  Laennec,  Louis, 

Joh.  Mueller,  vi  spontanea  efficitur,  i,  e.  decomposi- 
tione  partium  constituentium,  quomodo,  ut  cum  True- 
st-edt  exemplo  utar,  malum  vel  pyrura,  ex  arbore 
carptum  decomponitur  et  mollescit.  Moleculae  tubercu- 
lorum vetustissimae  plurunam  partem  in  centro  sunt: 
positae;  quum  novae  circa  illas  apponantur,  primum i 
emollitionem  ineunt,  quam  ob  rem  haec  frequentissime  ai 
centro  ad  peripheriam,  quamquam  etiam,  praesertim  ini 
conglomeratis,  auctore  Cerutti,  uno  eodemque  tempore' 
pluribus  simul  in  locis,  procedit.  Aliis  autem  in  casi-- 
bus  tubercula,  processu  decomponente  interno  non  inito,, 
mollescunt  inde  a periplieria  ad  centrum,  quum  illa  utt 
corpora  aliena  irritationem  secundariam,  hyperaemiam,, 
subinflammationem  partium  ambientium  provocant,  vel 
serum,  vel  pus,  vel  icliorem  secernentium,  iisque  secre- 
tis massam  tuberculosam  macerantium.  Fuerunt  quidem,! 
qui'  dicerent,  nucleum  tuberculorum  pulmonalium  essei 
mucum,  qui  jam  per  se  mollior  sit,  quam  reliqua  eorumi 
substantia;  at  nucleus  ille' emollitus  non  est  mucus,  sedi 
vera  massa  tuberculosa,  id  quod  potissimum  tubercula  im 
organis  mucum  haud  secernentibus  obvia  probant  (1) 
Qui  processus 'Cmollitionis  quo  tempore  evenerit  aut  fu- 
tura sit,  accuratius  non  licet  determinare,  nec  nisi  ic 
generatim  dici  protest,  emollitionem,  quod  ad  torporem 
aut  irritabilitatem  spectat  parenchymatis  pulmonum,  modd 
rapidius,  modo  tardius,  in  phthisi  florida,  quae  vocaturi 
interdum  intra  vigiiiti  dies  aut  quadraginta  effici , uj 


(l)  Nasse  in  Ilusl’s  Uandbucli  «Icr  Cliirurgie.  1.  « 
j)ag.  429. 


21 


L Ollis  observavit  (1) , plurimum  vero  multo  serius  hoc 
fieri.  Ne  omnia  quidem  tubercula  eodem  tempore  mu- 
tationem illam  subeunt,  quo  fit,  ut  saepissime  cruda, 
emollita  et  excavata  simul  in  pulmone  reperiantun.  Tu- 
bercula dissoluta  vomicas,  et  illis  ipsis  et  sero  et  pure 
irritatiope  partium  ambientium  orto  oppletas , formant, 
et  ad  bronchia  finitima  viam  paulatim  sibi  aperiunt,  qua 
ejiciuntur  sputaque  characteristica  s.  phthisica  sistunt^' 
quorum  majore  parte  evacuata,  stadium  excavationis 
invadit. 


Cui  stadio  emollitionis  quae  sunt  symptomata  cor- 
respondentia  ? Plerumque  affectiones  catarrliales  vehemen- 
tes initium  hujus  stadii  concomitautur , et  quae  sjmpto- 
imata  primo  in  stadio  vel  non , vel  mitiora  apparebant, 
vel  jam  accedunt,  vel  majorem  in  gradum  evehuntur. 
Praesertim  tussis  fit  gilvior  atque  frequentior  , spirandi 
ffifficultas  vel  oritur  demum,  vel  augescit,  pulsus  fre- 
quentia et  duritie  insignior.  . iMurimam  parteiii  hoc  in 
stadio  febris  sic  dicta'  hectica , aliaque  symptomata  uni- 
versalia, infra  describenda,  in  aegrum  irrumpunt.  Quam- 
iiu  vomicae  clausae  sunt,  diagnosis  hujus  stadii  nondum 


est  certa;  manifesta  autem  fit  atque  extra  omnem  du- 
oitationem  ponitur,  si  vomicae  cum  bronchiis ' commer- 
cium ineunt,  et  sputa  vere  phthisica  s.  tuberculosa  eji- 
ciuntur. Haec  sputa  in  aquam  immissa  inveniuntur  gra- 
tulata, fundum  petentia,  segregata,  ita  ut  agitata,  nisi 
nucum  vel  pus  contineant,  non  coeant  in  sedimentum 


(1)  Unlersiicliung  ilber  die  Lungenschwi,ulsuclil , 
MuzOsiscbea  v.  Weise.  Lpzg.  1827.  j,.  H. 

aequale.  Non  semper  tamen  sputa  statim  post  ejectio- 
nem subsidunt,  sed  muco  bronchiali  involuta  aliquamdiu 
in  aqua  suspenduntur  et  rauco  demum  per  aquae  absor- 
ptionem rarescente  praecipitantur.  Sputa  tuberculosa 
teste  Sebastian  omni  carent  odore ; C erutti,  equidem, 
inquit,  perpetuo  massam  tubercularum  recenter  disquisi- 
tam  peculiarem , verbis  difficulter  designandum , spargere  • 
observavi  odorem,  qui  et  amicissimo  Web  ero  sub  mi-- 
croscopicis  ejusdem  massae  sputoruraque  disquisitionibus, 
molestus  fuit.  — Quum  in  disquirendis  sputis  praeser-- 
tira  agatur  de  differentia  rauci , puris  et  materiae  tuber-- 
culosae,  experimenta  congeram,  quae  de  iis  Simon(l)i 
et  A n d r a 1 (2)  promulgarunt. 

1)  Mucus  purus,  bullulas  aereas  involvens,  proi 
tempore  aliquo  in  aqua  suspensus  manet;  raucus,  purr 
conjunctus,  si  bullulas  aereas  continet,  in  aqua  pariteri 
suspensus'  quidem  manet,  sed  pus  in  filamentis  longe- 
dependentibus  delabi  sinit  ; massa  tuberculosa  e rauco,  in 
quo  primum  est  involuta,  per  aquae  resorptionem  rare- 
scente,-ut  granula  demittitur. 

2)  Mucus  purus,  in  aqua  positus,  apparet  ut  massa 
aequalis,  non  subtiliter  granulata,  sed  vel  striata  vel 
globosa,  albida  vel  albido -fiava,  lubrica,  cohaerens,  pres- 
sioni cedens;  pus  purum  exhibet  in  aqua  stratum  ir 

'fundo  positum,  albido  - flavum , vel  flavum,  vel  viride  fla- 
vum, interdum  sanguine  tinctum,  agitatum  per  aquair 
facile  dispersum  et  brevi  retro  collectum.  Mucus  pur: 


■ (l)  Hufel.  Journal  1041.  NorcmL.  i».  8. 
(2)  Specielle  Palliologie,  T.  I.  p.  326. 

conjunctus  j)raebet  massam  striatam  vel  globosam , saepe 
discolorem,  facile  dissolubilem,  inaequalem;  massae  ca- 
vernis tuberculosis  desumptae,  celeriter  in  aqua  subraei'- 

i 

sae,  dividuntur  in  granula  multa  parva,  albo  - cinerea, 
aquae  perspicuitatem  turbantia,  eique  aspectum  lacteum 
communicantia,  qui  evanescit,  si  fluidum  per  plures  dies 
seponitur. 

3)  Mucus  purus  non  communicat,  cum  aqua  albu- 
minum, vel  mucinum,  nec  nisi  mucus  multa  cum  saliva 
mixtus  aquam  aliquantum  albuminosam  reddit;  pus  pu- 
rum communicat  cum  aqua  magnam  copiam  albuminis; 
et  mucus  cum  pure  commixtus  tribuit  aquae  eo  plus  al- 
buminis, quo  plus  puris  ipse  continet. 

Ab  ejdperimentis  a Scharlau  diligentissime  insti- 
tutis non  nisi  haec  repetere  licet. 

Mucus  in  acido  sulptmrico  diluto  coctus,  et  facile 
et  plane  dilucidus  solvitur.  ' 

Pus  acido  sulphurico  diluto  tractatum  non  solvitur, 
sed  in  fluidum  turbidum,  cinereum  transmutatur. 

Massa  tuberculosa  cum  acido  sulphurico  diluto  cocta 
non  solvitur,  sed  praecipitatur  e fluido  reliquo  et  sedi- 
mentum facit,  albocinereum , quod  sud  microscopio  gra- 
ji^nula  per  kali  causticum  solubilia  exhibet. 

Commemorandum  jam  est,  haemoptjsin  in  stadio 
' emollitionis  et  suppurationis  non  esse  tam  frequentem, 
quam  in  stadio  cruditatis,  quamvis  rhexin  et  erosionem' 
'Vasorum  in  illo  stadio  propter  auctam  tussis  vehementiam 
•saepius  accidere  putaveris.  Quod  phaenomenon  refertur 
ad  sanguinis  effusionem,  raro  tantum  obvenientem  in  vul- 
neribus suppurantibus,  et  sine  dubio  in  eo  positum  est. 

ut  vasa  in  parte  pulmonum  degenerata  sint  obstructa 
atque  obturata. 

Jam  quaeritur,  quaenam  sint  signa  acustica,  quibus 
stadium  emollitionis  tuberculorum  insigniatur.  Elucet, 
signa  physica  ab  illis  stadii  .cruditatis  non  differre,  quam-, 
diu  vomica^ sit  clausa;  nam  percussio  in  locis  affectis  ob- 
tusa, murmur  respiratorium  debile  aut  fere  nullum;  sed 
respiratio,  vox  et  tussis  bronchialis,  praeterea  rhonchus 
modo  mucosus,  modo  sonorus,  modo  crepitans  animad- 
vertunturt  Vomica  autem  partim  evacuata  edit  sonum 
percussionis  minus  obtusum:  plane  autem  vacuefacta,  si 
est  major  et  superficialis,  sonum  tympanicum,  immo  vi- 
brantem , sono  ollae  fissae  similem  exhibet.  Tum  et 
murmur  respiratorium  mox  cavernosum  evadit,  tussis, 
etiam  cavernosa  et  bulliens,  rhonchus  cavernosus,  phae-- 
noraena,  quae  quia  magis  ad  stadium  excavationis  perti-- 
neiit,  postea  propius  considerabimus. 


III.  Stadium  excavationis. 

Materiis  tuberculosis  emollitis  atque  per  bronchiai 
ev^acuatis,  vel  majores  vel  minores  remanent  cavitates,- 
raro  una  tantum  cavitas  adest.  Plurimum  istae  caver- 
nae sunt  circumdatae  a tuberculis  crudis  et  miliaribus, 
sensim  quoque  mollescentibus,  atque  iii  cavernas  jam  for- 
matas se  aperientibus;  quo  Iit,  ut  canales  torti  exsistunt, - 
qui  in  partes  pulmonum  remotissimas  usque  penetrent. 
Unde  efficitur,  ut  illae  cavernae  aspectum  irregularem,. 

sinuosum  praebeant , atcj^ue  interdum  ambitum  tantum  _ 
porrigant,  ut  totus  pulmonis  lobus  in  unicam  cavitatem, 
tenui  tantum  pariete  .circumdatam,  transmutetur.  Quae  , 
in  iis  continentur,  varia  sunt  pro  tempore,  in  quo  exsi- 
stebant: in  recentibus  massa  tuberculosa  emollita,  spissa, 
puri  crasso  similis.,,  mox  duas  in  partes  partita,  sero  , 
lactis  similem , si  non  sanguine  coloratam,  et  particulas  , 
materiae  caseosae,  quae  in  illo  natant;  cum  iisque  con- 
junctum aliquid  puris  et  pituitae.  In  vetustioribus  vero 
fluidum  reperitur  varium:  subcanum,  flavidum,  viride, 
interdum  sanguis  fluidus , vel  coagulatus , concrementa 
lapidea,  immo  parenchymatis  pulmonis  particulae  libere 
positae.  Quodsi  vomicae  contento  sunt  vacuae,  haud 
raro  in  iis  funiculi,  vel  ligamenta  inveniuntur,  quae  se-^ 
eundum  Laenn e c(l)  plurimam  partem  ex  condensata 
compres^aque  tela  pulmonali,  raro  e vasis  sanguiferis  ob- 
literatis,  numquam  autem  e ramulis  bronchialibus,  cele- 
rius delejtis  et  tum  in  cavernas  hiantibus,  consistunt. 

'Mox  vomicarum  paries  pseudomembrana  albescente,  molli, 
l leviter  tantum  adhaerente,  investitur,  quae  per  unum 
■ vel  per  plura  ostia  cum  bronchiis  finitimis  cohaeret,  quo- 
rruin  mucosa,  contento  cavernarum  irritata,  plerumque 
crassior,  rubefacta,  interdum  ulcusculis  tecta  invenitur. 
'Morbo  longum  per  tempus  protracto,  in  pseudomembra-  '' 
nae  superficie  cavitati  adversa  striae  formantur  albo -ci- 
nereae, semipellucidae,  texturae  cartilagineae  similes,  sen- 
sim crescentes,  et  denique  in  membranam  coeuntes  car- 


(l)Laennec,  t.  d,  Krankhciten  der  Lungen  [uud  des  Her- 
'Zfns  a.  d.  Franz.  v.  Me  is  s ner  Leipz.  1832.  T.  I.  S.  433. 

tilagiiieam , quae  cavernam  plane  investit,  atque  in  tuui- 
cam  internam  bronchiorum  in  illam  hiantium  transit. . 
Aliquando  quamquam  raro,  deficiunt  pseudomembranae, . 
quo  in  casu  vomicarum  parietes  consistunt  ex  parenchj-- 
mate  pulmonali,  vel  nihil  mutato,  vel  hepatisatione,  veli 
infiltratione  materiae  tuberculosae  indurato.  Vomica  veli 
,ab  initio  in  peripheria  posita,  vel  e profiinVlo  ad  super- 
ficiem penetrante,  consuete  pleura  pulmonalis  cum  costali 
processu  inflammatorio  accrescit,  quod  si  non  evenit, 
pleura  pulmonali  perforata.  Pneumothorax,  teste  Roki- 
tansky,  modo  triplici  exsistere  potest,  a)  Pleura  pulmona- 
lis, parenchymate  pulmonali  destituta,  aere  in  cavernam i 
penetrante  inflata,  et  vesiculae  instar  intumescens,  tan-- 
dem  dilaceratur:  b)  pleura  ista,  magis  minusve  extense 
in  crustam  albo -flavam  transmutata,  vel  finditur  vel  ex-- 
cidit;  c)  et  pleura  et  substantia  pulmonalis  vomicam  am-- 
biens  gangraena  corripitut'. 

Qamquam  raro,  tamen  interdum  aeger  exitum  le-- 
thalem  fugit,  et  hac  quidem  sub  conditione,  quum  dy-- 
scrasia  generalis,  causa  depositi  localis  morbosi,  exstinctai 
sit  atque  degeneratio  localis  non  alterius  sit  progressa,, 
ita  quidem,  ut  non  amplius  pars  pulmonum  sufficiens? 
functioni  respiratoriae  servire  possit.  Ex  eo,  quod  con-- 
crementa  cretacea , et  cicatrices  cellulosae  satis  frequenterr 
inveniuntur  in  pulmonibus  eorum,  qui  antea  pectoris  dif-- 
ficultates  querebantur,  vel  serius  phthisi  denuo  orta  per- 
diti sunt,  praesumere  potes,  sanationem  hujus  morbi  i 
non  esse  rarissimam.  Quae  sanatio  modo  triplici  perfici  i 
potest:  a)  Concretione  cretacea  sic  dicta,  quae  exsistit: 
vel  eo,  quod  tuberculorum  crudorum  partes  fluidae  et 

animales  salibus  terreis,  ut  calcaria  carbonica  etphospho- 
rica,  restantibus  resorbentur;  vel  eo,  quod  salia  ista,  ut 
crusta  peripherica  circa  'pultaceum  tuberculi  emolliti  se 
exsiccaris,  deponuntur.  Quo  in  casu  concrementa  illa, 
pro  intensione  et  extensione  inflammati  parenchymatis 
ambientis,  a cystide  magis  minusve  spissa,  et  a pa- 
renchymate obliterato  circumdata  sunt.  Nec  minus  cavernae, 
concretione  sanantur,  quum  sensim  sensimque  salibus 
terreis  opplentur,  et  illarum  parietes,  processu  imflara- 
matorio  indurati,  capsulas  circa  eas  formant,  b)  Metamor- 
phosi parietum  vomicarum.  In  pariete  vomicae  proces- 
sus oritur  subinflammatorius,  ad  vicinas  cellulas  pulmona- 
les se  extendens,  quo  materia  plastica  partim  in  paren- 
chymate pulmonali,  parietem  ambiente,  postea  in  struc- 
turam fibro  - cellulosam  se  transmutante , partim  eadem 
in  superficie  parietis  cavernae , ibique  in  membranam 
serosam,  denique  in  submucosam  se  transformans,  depo- 
nitur. Remanet  ergo  hoc  in  casu  caverna  tunica  mu- 
cosa investita,  quae  cum  bronchiis  communicans  tunicae 
mucosae  functione  utitur.  Nec  minus  paries  vomicae 
interdum  in  massam  cartilagineam , immo  interdum  in 
osseam,  paulatim  crassiorem  et  cavernam  fere  obturan- 
tem transmutatur,  quo  destructio  substantiae  pulmonalis 
limitatur,  c)  Cicatrisatione : in  pariete  vomicae  oritur 
processus  congestivus  s.  subinflammatorius,  qui  ad  cel- 
lulas pulmonales  vicinas  propagatur;  hinc  paries  et 
cellulae  turgescunt,  unde  approximant  sibi  vomicae  pa- 
rietes, et  iraflaramatione  adhaesiva  formatur  cicatrix. 

Hoc  in  stadio  signa  physicalia  maximi  sunt  mo- 
menti. Signa  percussionis  eadem,  quae  jam  supra  cora- 

memorata;  iisdem  in  locis  auscultatione  percipies  rhori- 
chum  cavernosum,  respirationem  et  tussim  cavernosam;: 
pectoriloquium  tum  modo  audies,  quando  caverna  est; 
vacua,  parietes  ejus  sunt  indurati,  atque  ut  aer  accedat,, 
libera  cum  bronchiis  adest  communicatio : nam  cavernae? 
parietibus  tantum  membranosis  instructae,  vel  a teki 
aerem  continente  circumdatae  atque  a bronchiis  liberis- 
praeclusae,  neque  bronchophoniam  neque  pectoriloquium: 
edunt  Tinnitus  metallicus  oritur  hoc  in  casu , si  vomicai 
per  canalem  fistulosum  cum  sacco  pleurae  communicat,, 
et  inter  respirationem  bullulae  aereae  per  fistulami 
* bronchialem  in  pleurae  cavum  penetrant  fiuae  si  exeunt,, 
rumpuntur.  Quandoque  resonantia  amphorica,  si  exca- 
vatio magna,  eaque  vacua  per  canalem  angustum  ciimi 
bronchiis  commercium  alit.  Ilaec.  signa  acustica  per  vi- 
ces evanescere  et  redire  possunt,  si  vomica  denuo  se- 
creto impletur,  aut  canalis  inter  vomicam  et  saccumi 
pleurae  vel  bronchia  muco  obstruuntur.  Postquam  tu- 
bercula liquefacta  omnia  edita  sunt,  vomic.a  autem  con- 
tinuo patet,  sputa  non  desinunt,  sed  saepe  langiora  red- 
duntur, interdum  adeo  profusa,  ut  blennorrhoea  exi- 
stat  phthisica,  quam  nonnulli  medici  recentiores  phthisin, 
pituitosam  vocant.  Haec  sputa,  quae  maximam  partem; 
e pseudomembrana  vomicas  investiente  secernuntur,  va- 
ria sunt,  modo  pituitosa  et  viscida,  modo  cinerea,  modo 
puriforraia  aut  sanguinolenta,  semper  fere  foetentia. 
Haemoptysis  in  stadio  excavationis  minime  raro  occurrit, 
et  quidem  vel  rhexi  vel  anastomosi  exoritur.  Reliqua: 
hujus  stadii  symptomata,  ut  spirandi  difficultas,  tussis? 
etc.  partim  a vomicarum  numero,  ambitu  et  situ,  partim; 

I rebus  accidentalibus,  aut  mimicis  aut  faventibus, 

oendent.  ' ' < ' 

Quomodo  aeger  in  integrum  " possit  restitui,  jam 
Kupra  commemoravimus.  Exitus  lethalis  vel  subito  vel 
sehsim  sequitur:  , ' , 

a)  suffocatione  b)  pneumorrhagia  c)  hjdrothorace 
i)  apoplexia  cerebrali  serosa  e)  pneumonia  vel  pleuri- 
lide  intercurrente  f)  consumtione,  quae  est  frequentis- 
sima;  inter  febrem  hecticam,  inter  sudores,  expectoratio- 
nesj  diarrhoeas  'colliquativas  vires  tandem  ita  conterun'* 
tur  atque  labefactantur,  ut  tamquam  lampas,  cujus  oleum 
est  absumtura,  vita  exstinguatur. 

Natus  sum  G nile  Imus  Tinthoff,  fidei  catholicae? 
addicius,  in  oppido  Schermbeck,  prope  Wesaliara  sito,, 
anno^  millesimo  decimo  quarto  die  nono  memsis  Februarii,, 
patre  Joanno  Tinthoff,  quem  mihi  ereptum  lugeo,, 
matre  Elisabetha  e gente  Pieper,  quam  adhuc  su- 
perstitem pio  gratoque  animo  veneror.  Primis  literarumj 
elementis  imbutus  in  progyranasio  Dorstenae  directore- 
Kannegiesser,  tum  in  gymnasio  Wesaliensi,  directore- 
Bischoff  florente,  testimonio  maturitatis  instructus,  vo- 
luntarius per  annum  unum  munere  militari  functus  suro. 
'Quo  absoluto,  quum  in  instituto  medico  - chirurgico  Mo- 
nasteriehsi,  per  semestre  scholas  anatomicas,  cheinicas, 
physicas,  botanicas,  mineralogicas  111.  et  Cei.  virorum, 
Tourlual,  Riefenstahl,  Schmedding,  Becks, 
R ol i ng  frequentassem,  literarum  sedem  Bonnensem  pe- 
tii, ibique  a Rectore  magnifico  Welcker  civium  acade- 
micorum  numero  adscriptus,  nomen  professus  sum  apud: 
III.  Harless,  t.  t.  ordinis  medicorum  decanum  specta- 
tissimum. ScholaCj  quibus  per  tria  semestria  ibi  interfui, 

hae  sunt;  . r i 

I.  Philosophicae:  de  logice  et  psychologia  tel. 

Calker;  de  zoologia  Cei.  Goldfuss. 

II.  Medicae:  de  auatomia  generali  et  speciali  111. 
Meyer  et  Weber,  qui  iidem  in  arte  cadavera  secandi 
mihi  duces  fuerunt;  de  encyclopaedia  et  inethodologiai 


■Cei.  Nauinann;  de  physiologia  111.  Meyer;  de  patlio- 
logia  et  therapia  generali  Cei.  Harless;  de  chirurgia, 
anatoinia  chirurgica,  akiurgia,  doctrina  de  morbis  oculo- 
rum 111.  VVutzer;  de  pathologia  et  therapia  generali 
111.  Nasse;  de  materia  medica  et  arte  formulas  medicas' 
rite  cpncinnandi  Cei.  Albers;  de  arte  obstetricia,  in- 
strumentorum obstetriciorum  doctrina  Cei.  K ili  an. 

In  practicis  exercitationibus  duces  mihi  fuere:  in 
clinico  chirurgico  et  ophthalmiatrico  111.  Wutzer,  in 
exercitationibus  in  phantomate  instituendis  et  in  clinico 
obstetricio  Cei.  Kilian;  in  clinico  propaedeutico  111. 
Nasse. 

' Tum  ad  almam  universitatem  Julianam  Herbipolita- 
nam  me  contuli,  ubi  a Rectore  magnifico  Stahl  inter 
cives  academicos  receptus  sum.  Ibidem  per  semestria 
quatuor  scholis  clinicis  medicis  Cei.  Marcus,  chirurgi- 
cis Cei.  Textor,  obstetriciis  III.  d’Ooutrepont 
interfui. 

Postremo  in  hac  universitate  Friderica  Guilelraa  ci- 
vium academicorum  numero  a Rectore  magnifico  111. 
Lichtenstein  ad§criptus,  clinicum  medicum  Cei. 
VVolff,  et  clinicum  chirurgicum  et  ophthalmiatricum  111. 
Juengken  adii.  Praeterea  de  anatomia  pathologica 
scholam  111.  Mueller,  hoc  tempore  decani  maxime  .spe- 
ctabilis, frequentavi. 

Quibus  omnibus  viris,  summe  colendis,  gi’atias  ago 
quam  maximas. 

Jam  A'ero  tentaminibus,  tam  philosophico,  quam  me- 
dico, nec  non  examine  rigoroso  rite  superatis,  spero, 
fore  ut,  dissertatione  thesibusque  publice  defensis,  summi 
in  medicina  et  chirurgia  honores  in  me  conferantur. 


T H E S E S 


1.  Scrofulosis  et  tuberculosis  n«n  unus  ideraque  morbus.> 

2.  Non  seniper  ea  corporis  pars  est  sedes  morbi,  im 

qua  apparent  sjmptoinata.  ' » 

3.  Diaeta  in  curandis  plurimis  morbis  medicaminibus 

$ 

efficacior. 

4.  Opium  non  solum  alvum  sistit,  sed  etiam  movere 

potest.  . , 

5.  Icterus  symptoma  tantum  est  morbi, 

6.  Vivum  foetum  perforare  non  licet. 

